MT
C 207/22
Il-Ġurnal Uffiċjali tal-Unjoni Ewropea
23.5.2022
IL-QORTI ĠENERALI Sentenza tal-Qorti Ġenerali tat-30 ta’ Marzu 2022 – Martinair Holland vs Il-Kummissjoni (Kawża T-323/17) (1) (“Kompetizzjoni – Akkordji – Suq tal-merkanzija bl-ajru – Deċiżjoni li tikkonstata ksur tal-Artikolu 101 TFUE, tal-Artikolu 53 tal-Ftehim ŻEE u tal-Artikolu 8 tal-Ftehim bejn il-Komunità u l-Isvizzera fuq it-trasport bl-ajru – Koordinazzjoni ta’ elementi tal-prezz tas-servizzi ta’ merkanzija bl-ajru (soprataxxa tal-fjuwil, soprataxxa tas-sigurtà, ħlas ta’ kummissjoni fuq is-soprataxxi) – Skambju ta’ informazzjoni – Kompetenza tal-Kummissjoni – Ksur uniku u kontinwu – Ugwaljanza fit-trattament – Obbligu ta’ motivazzjoni”) (2022/C 207/30) Lingwa tal-kawża: l-Ingliż Partijiet Rikorrent: Martinair Holland NV (Haarlemmermeer, il-Pajjiżi l-Baxxi) (rappreżentant: M. Smeets, avukat)
Konvenut: Il-Kummissjoni Ewropea (rappreżentanti: A. Dawes u C. Vollrath, aġenti, assistiti minn B. Doherty, barrister)
Suġġett Talba bbażata fuq l-Artikolu 263 TFUE u intiża għall-annullament tad-deċiżjoni tal-Kummissjoni C(2017) 1742 finali, tas-17 ta’ Marzu 2017 li tirrigwarda proċediment skont l-Artikolu 101 TFUE, l-Artikolu 53 tal-Ftehim ŻEE u l-Artikolu 8 tal-Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru (Kawża AT.39258 – Trasport bl-ajru), sa fejn tirrigwarda lir-rikorrenti.
Dispożittiv 1) Ir-rikors huwa miċħud.
2) Il-Kummissjoni Ewropea għandha tbati terz tal-ispejjeż tagħha.
3) Martinair Holland NV għandha tbati l-ispejjeż tagħha stess kif ukoll żewġ terzi tal-ispejjeż tal-Kummissjoni.
(1)
ĠU C 239, 24.7.2017.